proxectonos/corpus_dominio_legal_administrativo_tmp huggingface dataset:
EXTRACTO da Resolución do 12 de xuño de 2019 pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia e se procede á súa convocatoria para o curso 2019/20 (código de procedemento TU200A).
Axencia Turismo de Galicia — III. Outras disposicións — 01/07/2019

BDNS (Identif.): 463616.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións: (http://www.pap.minhap.gob.es/bdnstrans/index).
Primeiro. Persoas beneficiarias
Poderán solicitar estas bolsas os/as alumnos/as que reúnan os requisitos académicos e económicos que establece esta resolución e teñan feito, se procede, a reserva de praza nalgunha das titulacións do CSHG para o curso 2019/20.
Segundo. Obxecto
O establecemento de bolsas de matrícula, en réxime de concorrencia competitiva, para os/as alumnos/as que cursen as titulacións que imparte o CSHG para o curso 2019/20.
Clases e contías das bolsas:
1. As bolsas consistirán no desconto dunha parte porcentual dos prezos da matrícula en réxime externo da titulación en que se matricule.
Segundo a contía, establécense dúas modalidades:
Bolsas tipo I: cobren aproximadamente o 80 % da matrícula en réxime externo.
Bolsas tipo II: cobren aproximadamente o 50 % da matrícula en réxime externo.
3. Conforme as titulacións que se imparten no CSHG, distribuiranse nos seguintes grupos:
a) Seis (6) bolsas tipo I para o 1º curso do diploma superior en Xestión Hoteleira.
b) Doce (12) bolsas tipo II para o 1º curso do diploma superior en Xestión Hoteleira.
c) Tres (3) bolsas tipo II para o 1º curso do diploma de Gastronomía e Xestión en Cociña.
Terceiro. Bases reguladoras
Resolución do 12 de xuño de 2019 pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia e se procede á súa convocatoria para o curso 2019/20 (código de procedemento TU200A).
Cuarto. Importe
Bolsas tipo I: cobren aproximadamente o 80 % da matrícula en réxime externo.
Bolsas tipo II: cobren aproximadamente o 50 % da matrícula en réxime externo.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Sexto. Aboamento e xustificación
A bolsa non supón a entrega efectiva de diñeiro ao/á alumno/a a quen lle foi concedida. A concesión da bolsa supón a posibilidade de matricularse nas titulacións sen necesidade de aboar o importe que lle foi concedido segundo o tipo de bolsa.
Santiago de Compostela, 12 de xuño de 2019
RESOLUCIÓN do 20 de xuño de 2019, da Dirección Xeral de Educación, Formación Profesional e Innovación Educativa, pola que se modifica a Resolución do 5 de marzo de 2019 pola que se fai pública a composición das comisións de avaliación que actuarán no proceso de acreditación de competencias convocado pola Resolución do 4 de decembro de 2018.
Consellería de Educación, Universidade e Formación Profesional — III. Outras disposicións — 03/07/2019

Mediante a Resolución do 4 de decembro de 2018 (DOG do 14 de decembro) foi convocado o proceso de acreditación de competencias profesionais adquiridas a través da experiencia laboral, para determinadas unidades de competencia do Catálogo nacional de cualificacións profesionais.
O artigo 16 da devandita resolución, no seu punto 1, fai referencia aos requisitos, formación e habilitación das persoas que poderán actuar como asesores e avaliadores, e no seu punto 2, á composición das comisións de avaliación, dicindo que estará constituída polo menos por cinco membros, dos que un debe ocupar a presidencia, outro desempeñará o cargo de secretario ou secretaria, e os tres restantes serán vogais. A mesma orde, no artigo 15 establece que a Dirección Xeral de Educación, Formación Profesional e Innovación Educativa nomeará as comisións de avaliación necesarias para levar a cabo a convocatoria.
Mediante a Resolución do 5 de marzo de 2019 (DOG do 13 de marzo), tramitada pola Dirección Xeral de Educación, Formación Profesional e Innovación Educativa, fíxose pública a composición das comisións de avaliación que actuarán no proceso de acreditación de competencias convocado pola Resolución do 4 de decembro de 2018.
Determinadas circunstancias sobrevidas de índole persoal determinan a modificación da composición de tres comisións de avaliación, polo que esta dirección xeral
Nomear a María Soledad González López con DNI 3*25*2*8B como vogal da comisión de avaliación do CS Guía, información e asistencia turísticas con sede no CIFP A Farixa en substitución de María del Pilar Lorenzo Díaz con DNI 3*66*7*7C.
Nomear a María Soledad González López con DNI 3*25*2*8B como vogal da comisión de avaliación do CS Axencias de viaxes e xestión de eventos con sede no CIFP A Farixa en substitución de María del Pilar Lorenzo Díaz con DNI 3*66*7*7C.
Santiago de Compostela, 20 de xuño de 2019
RESOLUCIÓN do 17 de xuño de 2019, da Secretaría Xeral de Emprego, pola que se dá publicidade ás axudas concedidas polo Programa II (fomento da contratación por conta allea) ao abeiro da Orde do 18 de xullo de 2017 pola que se establecen as bases reguladoras para a concesión de subvencións destinadas a incentivar o emprego autónomo e a contratación de persoas mozas inscritas no Sistema nacional de garantía xuvenil a través do Programa I (emprego autónomo), Programa II (fomento da contratación por conta allea) e Programa III (programas de cooperación coas entidades sen ánimo de lucro), convocatoria do ano 2017 (Diario Oficial de Galicia número 148, do 4 de agosto).
Consellería de Economía, Emprego e Industria — III. Outras disposicións — 03/07/2019

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego, por delegación do conselleiro,
Ordenar a publicación no Diario Oficial de Galicia das subvencións concedidas polo Programa II (fomento da contratación por conta allea) con cargo ás aplicacións orzamentarias 09.40.322C.473.3, código de proxecto 2016 00320, e 09.40.322C.481.11, código de proxecto 2016 00320, ao abeiro da Orde do 18 de xullo de 2017 pola que se establecen as bases reguladoras para a concesión de subvencións destinadas a incentivar o emprego autónomo e a contratación de persoas mozas inscritas no Sistema nacional de garantía xuvenil a través do Programa I (emprego autónomo), Programa II (fomento da contratación por conta allea) e Programa III (programas de cooperación coas entidades sen ánimo de lucro), convocatoria do ano 2017 (Diario Oficial de Galicia número 148, do 4 de agosto).
Santiago de Compostela, 17 de xuño de 2019
RESOLUCIÓN do 17 de xuño de 2019, da Secretaría Xeral de Emprego, pola que se dá publicidade ás axudas concedidas ao abeiro da Orde do 19 de xullo de 2017 pola que se establecen as bases reguladoras do Programa de incentivos á creación de emprego e incremento da estabilidade laboral, cofinanciado polo Fondo Social Europeo, e se procede á súa convocatoria para o ano 2017 (Diario Oficial de Galicia número 153, do 11 de agosto).
Consellería de Economía, Emprego e Industria — III. Outras disposicións — 03/07/2019

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego, por delegación do conselleiro,
Ordenar la publicación no Diario Oficial de Galicia das subvencións concedidas con cargo ás aplicacións orzamentarias 09.40.322C.472.0, código de proxecto 2016 00313; 09.40.322C.480.0, código de proxecto 2016 00313; 09.40.322C.481.10, código de proxecto 2016 00321, e 09.40.322C.472.4, código de proxecto 2016 00321, ao abeiro da Orde do 19 de xullo de 2017 pola que se establecen as bases reguladoras do Programa de incentivos á creación de emprego e incremento da estabilidade laboral, cofinanciado polo Fondo Social Europeo, e se procede á súa convocatoria para o ano 2017 (Diario Oficial de Galicia número 153, do 11 de agosto).
Santiago de Compostela, 17 de xuño de 2019
ORDE do 20 de xuño de 2019 pola que se publica a concesión dos premios extraordinarios de formación profesional de grao superior correspondentes ao curso 2017/18, convocados pola Orde do 15 de febreiro de 2019 (Diario Oficial de Galicia do 4 de marzo).
Consellería de Educación, Universidade e Formación Profesional — III. Outras disposicións — 01/07/2019

A Orde do 15 de febreiro de 2019 (DOG do 4 de marzo), pola que se convocan os premios extraordinarios de formación profesional de grao superior correspondentes ao curso 2017/18, establece no seu artigo 14.2 que a persoa titular da Dirección Xeral de Educación, Formación Profesional e Innovación Educativa elevará a proposta feita polo xurado de selección á persoa titular da Consellería de Educación, Universidade e Formación Profesional, quen emitirá a correspondente orde de adxudicación para a súa publicación no Diario Oficial de Galicia.
Unha vez realizada polo xurado de selección a valoración das solicitudes presentadas, publicados os resultados coas puntuacións provisionais obtidas polos candidatos e candidatas, resoltas as reclamacións presentadas, vistas a acta coa proposta definitiva do xurado de selección e a proposta do director xeral de Educación, Formación Profesional e Innovación Educativa sobre a concesión destes premios,
Primeiro. Conceder os premios extraordinarios de formación profesional de grao superior correspondentes ao curso 2017/18, ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Consellería de Educación, Universidade e Formación Profesional, no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de xuño de 2019
Premios extraordinarios de formación profesional de grao superior correspondentes ao curso 2017/18
RESOLUCIÓN do 25 de setembro de 2019 sobre ampliación do prazo establecido no artigo 24 da Resolución do 9 de abril de 2019 pola que se establecen as bases reguladoras e se anuncia a convocatoria de subvencións para proxectos de enerxías renovables térmicas, para o ano 2019, cofinanciadas polos fondos comunitarios derivados del programa operativo Feder Galicia 2014-2020 (Diario Oficial de Galicia número 80, do 26 de abril).
Axencia Instituto Enerxético de Galicia — III. Outras disposicións — 02/10/2019

O 2 de setembro notificáronse as resolucións do 22 de agosto de 2019, desta dirección, polas que se concederon subvencións, en réxime de concorrencia competitiva, para a realización de proxectos de enerxías renovables térmicas.
De acordo co disposto no artigo 24.1 das bases reguladoras das axudas, a data límite para executar o proxecto e presentar a documentación xustificativa dos investimentos será o 31 de outubro de 2019.
O artigo 45.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros.
Por outra banda, remítese ao disposto con carácter xeral no artigo 32 da Lei 39/2015, do 1 de outubro, do procedemento administrativo común das administracións públicas (LPACAP), no que se indica que a ampliación poderá acordarse de oficio ou por instancia de parte antes do vencemento do prazo de que se trate e se as circunstancias así o aconsellasen.
No presente procedemento de concesión de axudas estanse a rexistrar numerosas solicitudes de prórroga por parte dos beneficiarios, motivadas nas dificultades existentes para executar e xustificar os investimentos subvencionados na referidas datas límite, por cuestións orzamentarias, de procedemento de contratación das obras e a demora nas entregas de materiais polos provedores e, ademais, non existe a posibilidade de causar prexuízos a terceiros.
Por todo o anterior, sobre a base dos requisitos e condicións previstos na normativa anteriormente citada,
Primeiro. Modificar a data límite que figura no artigo 24.1 das bases reguladoras para executar o proxecto e presentar a documentación xustificativa, ampliándose o período de execución das actuacións que se subvencionan e o período para presentar a documentación xustificativa dos investimentos ata o 18 de novembro de 2019.
Segundo. Publicar esta resolución no Diario Oficial de Galicia e na página web do Instituto Enerxético de Galicia (www.inega.gal), para os efectos previstos nos artigos 44 e 45.3 da Lei 39/2015, do 1 de outubro, do procedemento administrativo común das administracións públicas (LPACAP).
Terceiro. De acordo co disposto no artigo 32.3 de la LPACAP, contra o presente acordo non cabe recurso de ningún tipo.
Santiago de Compostela, 25 de setembro de 2019
CORRECCIÓN DE ERROS. Resolución do 8 de agosto de 2019 pola que se establecen as bases reguladoras e se anuncia a convocatoria de subvencións para proxectos de enerxías renovables térmicas e proxectos integrais de aforro e eficiencia enerxética para as universidades públicas de Galicia, para os anos 2019 e 2020, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020 (código de procedemento IN421X).
Axencia Instituto Enerxético de Galicia — III. Outras disposicións — 02/10/2019

Advertidos erros na dita resolución, publicada no Diario Oficial de Galicia número 174, do 13 de setembro de 2019, cómpre facer as seguintes correccións:
Na páxina 40170, parágrafo 4, onde di: «A dotación da presente convocatoria con cargo aos orzamentos do Inega para o ano 2019 ascende a 6.348.795 euros financiados con fondos comunitarios derivados do programa operativo Feder-Galicia 2014-2020», debe dicir: «A dotación da presente convocatoria con cargo aos orzamentos do Inega para o ano 2019 ascende a 6.348.891,44 euros financiados con fondos comunitarios derivados do programa operativo Feder-Galicia 2014-2020».
Na páxina 40172, artigo 2, número 1, onde di: «Poderán ter dereito a subvención todas aquelas actuacións descritas no artigo 6 destas bases que se executen dentro do territorio da Comunidade Autónoma e o prazo de execución dos proxectos subvencionables iniciarase coa apertura do prazo de presentación de solicitudes e rematará no prazo previsto no artigo 24 destas bases», debe dicir: «Poderán ter dereito á subvención todas aquelas actuacións descritas no artigo 6 destas bases que se executen dentro do territorio da Comunidade Autónoma e o prazo de execución dos proxectos subvencionables iniciarase coa apertura do prazo de presentación de solicitudes e rematará no prazo previsto no artigo 26 destas bases».
RESOLUCIÓN do 23 de setembro de 2019, da Dirección Xeral de Educación, Formación Profesional e Innovación Educativa, pola que se convoca o curso de formación sobre o desenvolvemento da función directiva no ano 2019 que acredite para o acceso a postos de dirección en centros docentes sostidos con fondos públicos que impartan as ensinanzas reguladas na Lei orgánica 2/2006, de educación.
Consellería de Educación, Universidade e Formación Profesional — III. Outras disposicións — 02/10/2019

Para o obxecto de convocar o curso de formación sobre o desenvolvemento da función directiva no ano 2019, resolvo anunciar:
Primeiro. Que no portal web da Consellería de Educación, Universidade e Formación Profesional (www.edu.xunta.gal), estará dispoñible a Resolución do 23 de setembro de 2019, da Dirección Xeral de Educación, Formación Profesional e Innovación Educativa, pola que se convoca o curso de formación sobre o desenvolvemento da función directiva no ano 2019 que acredite para o acceso a postos de dirección en centros docentes sostidos con fondos públicos que impartan as ensinanzas reguladas na Lei orgánica 2/2006, de educación.
Segundo. Que o prazo de presentación de solicitudes será de dez días hábiles a partir do día seguinte ao da publicación deste anuncio no Diario Oficial de Galicia.
Terceiro. Que a presentación e xestión de solicitudes de participación realizarase a través da plataforma de formación do profesorado FProfe: https://www.edu.xunta.es/fprofe.
Santiago de Compostela, 23 de setembro de 2019
RESOLUCIÓN do 20 de setembro de 2019 pola que se dá publicidade aos convenios de colaboración subscritos no segundo cuadrimestre do ano 2019.
Escola Galega de Administración Pública — III. Outras disposicións — 02/10/2019

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro),
Dar publicidade á relación dos convenios subscritos pola Escola Galega de Administración Pública referida aos meses de maio, xuño, xullo e agosto do ano 2019 e que se incorpora como anexo a esta resolución.
Santiago de Compostela, 20 de setembro de 2019
ORDE do 19 de setembro de 2019 pola que se extingue, de oficio, a autorización do centro privado Rizo Belle 2, de Pontevedra, por cesamento de actividades docentes.
Consellería de Educación, Universidade e Formación Profesional — III. Outras disposicións — 02/10/2019

Por Orde do 7 de outubro de 2002 (DOG do 6 de novembro) autorízase ao centro privado (CPR) Rizo Belle 2, de Pontevedra, para impartir o ciclo formativo de grao medio (CM) Perrucaría e o CM Estética persoal decorativa (Loxse). Estes ciclos formativos transfórmanse nos ciclos medios (LOE) Peiteado e cosmética capilar e Estética e beleza, respectivamente.
Por Resolución da Dirección Xeral de Centros e Recursos Humanos iníciase o expediente de extinción da autorización do centro docente, que se tramita de conformidade co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e na Orde do 20 de setembro de 1995 que o desenvolve.
Por canto antecede, por proposta da Dirección Xeral de Centros e Recursos Humanos,
Artigo 1. Extinción da autorización
Extinguir, de oficio, por cesamento nas súas actividades docentes, a autorización do centro privado Rizo Belle 2, de Pontevedra, código 36024434, en aplicación da disposición oitava.2 da Orde do 20 de setembro de 1995.
Artigo 2. Inscrición no rexistro de centros
A presente extinción da autorización dará lugar á correspondente inscrición no Rexistro da Comunidade Autónoma de Galicia.
Disposición derradeira
Esta orde terá efectos a partir do día seguinte ao da súa publicación no Diario Oficial de Galicia.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de setembro de 2019
EXTRACTO da Orde do 17 de setembro de 2019 pola que se convocan os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia correspondentes ao curso 2018/19 (código de procedemento ED311F).
Consellería de Educación, Universidade e Formación Profesional — III. Outras disposicións — 02/10/2019

BDNS (Identif.): 474889.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que finalizou os estudos profesionais de Música, os estudos profesionais de Danza ou de ciclos formativos de grao superior de Artes Plásticas e Deseño no curso 2018/19 nos centros docentes da Comunidade Autónoma de Galicia, cunha nota media igual ou superior a 8,75 nos dous últimos cursos das ensinanzas profesionais de Música e Danza ou cunha nota media final igual ou superior a 8,75 no ciclo formativo de grao superior de Artes Plásticas e Deseño cursado.
Segundo.
Obxecto
Convocar premios extraordinarios de ensinanzas artísticas profesionais para o alumnado que finalizou os estudos profesionais de Música, os estudos profesionais de Danza ou de ciclos formativos de grao superior de Artes Plásticas e Deseño no curso 2018/19 nos centros docentes da Comunidade Autónoma de Galicia.
Terceiro.
Bases reguladoras
Orde do 17 de setembro de 2019 pola que se convocan os premios extraordinarios nas ensinanzas artísticas profesionais nas modalidades de Música, de Danza e de Artes Plásticas e Deseño na Comunidade Autónoma de Galicia correspondentes ao curso 2018/19 (código de procedemento ED311F).
Cuarto.
Importe
A dotación total é de 5.100 euros e non poderá exceder os 850 euros por premio.
Quinto.
Prazo de presentación de solicitudes
O prazo de presentación de solicitudes será dun mes, contado desde o día seguinte ao da publicación desta convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte e, se no mes do vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 17 de setembro de 2019
RESOLUCIÓN do 17 de xuño de 2019, da Secretaría Xeral de Emprego, pola que se dá publicidade ás axudas concedidas ao abeiro da Orde do 7 de febreiro de 2017 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e o Programa II, de axudas a persoas traballadoras autónomas pola contratación indefinida de persoas asalariadas, e se convocan para o ano 2017 (Diario Oficial de Galicia número 50, do 13 de marzo).
Consellería de Economía, Emprego e Industria — III. Outras disposicións — 03/07/2019

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego, por delegación do conselleiro,
Ordenar a publicación no Diario Oficial de Galicia das subvencións concedidas con cargo á aplicación orzamentaria 09.40.322C.470.3, código de proxecto 201600315, ao abeiro da Orde do 7 de febreiro de 2017 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción de emprego autónomo, cofinanciado parcialmente con cargo ao programa operativo FSE Galicia 2014-2020, e o Programa II, de axudas a persoas traballadoras autónomas pola contratación indefinida de persoas asalariadas, e se convocan para o ano 2017 (Diario Oficial de Galicia número 50, do 13 de marzo).
Santiago de Compostela, 17 de xuño de 2019
RESOLUCIÓN do 20 de setembro de 2019, da Dirección Xeral de Mobilidade, pola que se modifica a Resolución do 28 de decembro de 2018 pola que se convocan as probas de constatación da competencia profesional para o desempeño das funcións de xestor de transporte en empresas de transporte por estrada (Diario Oficial de Galicia número 5, do 8 de xaneiro de 2019).
Consellería de Infraestruturas e Mobilidade — III. Outras disposicións — 02/10/2019

Artigo único
De conformidade coas previsións contidas no Regulamento 1071/2009, do 21 de outubro; na Lei orgánica 5/1987, do 30 de xullo; na Lei 16/1987, do 30 de xullo; no Real decreto 1211/1990, do 28 de setembro, e na Orde do Ministerio de Fomento do 28 de maio de 1999, e de acordo coa autorización conferida pola Orde da Consellería de Ordenación do Territorio e Obras Públicas do 8 de xuño de 1989, modifícase a composición do tribunal designado no punto 10.a) da Resolución do 28 de decembro de 2018 que se cita no encabezamento, no seguinte sentido:
Noméase como secretaria a:
Mª Carmen Arnoso Calvo, que substitúe a David Conde Varela.
Santiago de Compostela, 20 de setembro de 2019
RESOLUCIÓN do 19 de setembro de 2019 pola que se dá publicidade ás axudas concedidas ao abeiro da Orde do 12 de abril de 2019 (Diario Oficial de Galicia número 81, do 29 de abril), pola que se establecen as bases reguladoras para a concesión de subvencións para a participación de persoas escritoras, ilustradoras e tradutoras nos festivais e nas feiras internacionais do sector do libro que teñan lugar en 2019.
Consellería de Cultura e Turismo — III. Outras disposicións — 02/10/2019

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 13 da orde de convocatoria, esta resolución publicarase no DOG e na páxina web oficial da Consellería de Cultura e Turismo (https://www.cultura.gal). Por tanto,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.20.432A.770.01 do procedemento CT221A de subvencións para a participación de persoas escritoras, ilustradoras e tradutoras nos festivais e nas feiras internacionais do sector do libro que teñan lugar en 2019.
Santiago de Compostela, 19 de setembro de 2019
RESOLUCIÓN do 19 de xuño de 2019 pola que se dá publicidade á encomenda de xestión á Empresa Pública de Servizos Agrarios Galegos, S.A. (Seaga) para o apoio técnico, dirección de execución e coordinación de seguridade e saúde das actuacións de conservación integral dos camiños de Santiago na Comunidade Autónoma de Galicia.
Axencia Turismo de Galicia — III. Outras disposicións — 28/06/2019

De conformidade co artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda da Axencia Turismo de Galicia á Empresa Pública de Servizos Agrarios Galegos, S.A. (Seaga) para o apoio técnico, dirección de execución e coordinación de seguridade e saúde das actuacións de conservación integral dos camiños de Santiago na Comunidade Autónoma de Galicia, coas seguintes características:
– Actividade: o obxecto deste encargo consiste na realización de dúas tarefas principalmente:
• Realización da dirección de execución e coordinación de seguridade e saúde nas obras de conservación integral dos camiños de Santiago na Comunidade Autónoma de Galicia.
• Servizo de apoio técnico para o control e vixilancia das actuacións da conservación integral dos camiños de Santiago na Comunidade Autónoma de Galicia.
– Natureza e alcance da xestión encomendada: esta encomenda ten natureza intersubxectiva ao realizarse entre entidades públicas pertencentes ao sector público autonómico dotadas de personalidade xurídica propia e ser a Empresa Pública de Servizos Agrarios Galegos, S.A. medio propio e servizo técnico da Administración da Comunidade Autónoma de Galicia, segundo o disposto nos artigos 10, 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia da encomenda: os traballos realizaranse desde o 1 de agosto de 2019 ata o 31 de decembro de 2021.
– Financiamento: o orzamento da encomenda ascende a 361.894,94 € e tramítase con cargo á aplicación orzamentaria 11.A2.761A.616.0, proxecto de gasto 2015 00008.
Santiago de Compostela, 19 de xuño de 2019
RESOLUCIÓN do 26 de xuño de 2019, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 17 de decembro de 2018 pola que se establecen as bases reguladoras xerais e a convocatoria para o ano 2019 para a concesión, en réxime de concorrencia competitiva, de axudas para proxectos colectivos, financiados polo FEMP, de modernización dos portos pesqueiros, lonxas e lugares de desembarque, para a mellora da calidade, o incremento do control e a rastrexabilidade dos produtos desembarcados, a eficiencia enerxética e a mellora da seguridade e das condicións de traballo, tramitada como expediente anticipado de gasto (Diario Oficial de Galicia número 21, do 30 de xaneiro de 2019).
Consellería do Mar — III. Outras disposicións — 05/07/2019

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude,
Ordenar a publicación no
Diario Oficial de Galicia
das axudas concedidas (anexo) na convocatoria de 2019, con cargo á aplicación orzamentaria 15.03.514A.781.0 para o financiamento de proxectos colectivos, financiados polo Fondo Europeo Marítimo e de Pesca (FEMP), de modernización dos portos pesqueiros, lonxas e lugares de desembarque, para a mellora da calidade, o incremento do control e a rastrexabilidade dos produtos desembarcados, a eficiencia enerxética e a mellora da seguridade e das condicións de traballo.
Santiago de Compostela, 26 de xuño de 2019
CORRECCIÓN DE ERROS. Orde do 17 de xuño de 2019 pola que se convocan os Premios da Cultura Galega para o ano 2019.
Consellería de Cultura e Turismo — III. Outras disposicións — 05/07/2019

Advertido un erro na referida orde, publicada no DOG nº 121, do 27 de xuño de 2019, é necesario efectuar a seguinte corrección:
Na páxina 30410, o parágrafo primeiro do número 1.b) do artigo 11, onde di: «Vogais: a presidenta do Consello da Cultura Galega ou persoa designada por esta; o reitor dunha universidade galega, ou persoa designada por el, que na presente edición será a Universidade de Vigo; o presidente da Real Academia Galega ou persoa designada por el; o presidente da Real Academia de Belas Artes Nosa Señora do Rosario ou persoa designada por el; o director xeral de Políticas Culturais; a secretaria xeral de Igualdade e catro persoas de recoñecido prestixio no eido da cultura, designadas pola Consellería de Cultura e Turismo», debe dicir: «Vogais: a presidenta do Consello da Cultura Galega ou persoa designada por esta; o reitor dunha universidade galega, ou persoa designada por el, que na presente edición será a Universidade de Santiago de Compostela; o presidente da Real Academia Galega ou persoa designada por el; o presidente da Real Academia de Belas Artes Nosa Señora do Rosario ou persoa designada por el; o director xeral de Políticas Culturais; a secretaria xeral de Igualdade e catro persoas de recoñecido prestixio no eido da cultura, designadas pola Consellería de Cultura e Turismo».
RESOLUCIÓN do 26 de xuño de 2019, da Secretaría Xeral Técnica da Consellería de Economía, Emprego e Industria, pola que se dá publicidade aos convenios de colaboración subscritos por esta consellería no primeiro cuadrimestre do ano 2019.
Consellería de Economía, Emprego e Industria — III. Outras disposicións — 05/07/2019

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Primeiro. Darlle publicidade á relación dos convenios subscritos pola Consellería de Economía, Emprego e Industria nos meses de xaneiro a abril do ano 2019, que se incorpora como anexo I a esta resolución.
Segundo. Así mesmo, e para os efectos de completar a Resolución do 18 de xaneiro de 2019, da Secretaría Xeral Técnica da Consellería de Economía, Emprego e Industria pola que se dá publicidade aos convenios de colaboración subscritos por esta consellería no terceiro cuadrimestre de 2018 (DOG núm. 25, do 5 de febreiro de 2019), dáse publicidade a unha addenda do convenio de colaboración pendente de publicar subscrita no terceiro cuadrimestre de 2018 e que se incorpora como anexo II a esta resolución.
Santiago de Compostela, 26 de xuño de 2019
ORDE do 19 de xuño de 2019 pola que se modifica a composición do Consello Social da Universidade da Coruña.
Consellería de Educación, Universidade e Formación Profesional — II. Autoridades e persoal — 28/06/2019

Mediante Orde do 22 de febreiro de 2017 (DOG do 10 de marzo), fíxose pública a composición do Consello Social da Universidade da Coruña.
A Lei 6/2013, do 13 de xuño, do Sistema universitario de Galicia, establece que o Consello Social estará integrado por un máximo de trinta e unha persoas membros.
A Lei 6/2013 no seu artigo 77.3 establece que a representación dos intereses sociais no Consello Social corresponde a personalidades da vida cultural, profesional, económica, laboral ou social, de acordo coa seguinte distribución: o presidente ou presidenta do Consello Social; seis membros designados polo Parlamento de Galicia; seis membros designados pola Xunta de Galicia; un membro designado por cada un dos sindicatos máis representativos no territorio da Comunidade Autónoma de Galicia; catro membros designados polas organizacións empresariais máis representativas dos sectores estratéxicos da economía galega na área de influencia da universidade; un membro designado polas corporacións dos municipios en que se sitúan os campus; un membro designado pola asociación de antigos alumnos de cada unha das universidades, un membro designado polos colexios profesionais, a través da súa entidade asociativa máis representativa, vinculados coa oferta formativa de cada unha das universidades.
Con data do 13 de xuño de 2019 a Mesa do Parlamento de Galicia comunica á Consellería de Educación, Universidade e Formación Profesional que o Pleno do Parlamento na sesión celebrada o 11 de xuño de 2019 acordou designar a Inmaculada Rodríguez Cuervo como representante do Parlamento de Galicia no Consello Social da UDC, en substitución, por renuncia, de José Ramón Louzao Cabo. Xúntase declaración xurada de compatibilidade do novo membro.
O artigo 77.4 da Lei 6/2013, do 13 de xuño, establece que os acordos de designación de membros do Consello Social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
A condición de persoa membro do Consello Social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
Por todo iso,
Artigo 1
Nomear a Inmaculada Rodríguez Cuervo, como representante do Parlamento de Galicia no Consello Social da Universidade da Coruña, en substitución, por renuncia, de José Ramón Louzao Cabo.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de xuño de 2019
ORDE do 13 de xuño de 2019 pola que se modifica a autorización do centro privado plurilingüe Sagrado Corazón, de Lalín.
Consellería de Educación, Universidade e Formación Profesional — III. Outras disposicións — 28/06/2019

A titularidade do centro privado (CPR) Plurilingüe Sagrado Corazón, de Lalín, solicita a supresión de 1 unidade de educación primaria e a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos
Artigo 1. Modificación da autorización
Supresión de 1 unidade de educación primaria e autorización de 1 unidade de educación especial, no centro cuxos datos se sinalan a seguir:
Denominación xenérica: Centro privado (CPR) Plurilingüe.
Denominación específica: Sagrado Corazón.
Código do centro: 36004113.
Enderezo: rúa Penatoares, 1.
Localidade: Lalín.
Concello: 36500 Lalín.
Provincia: Pontevedra.
Titular: Colegio Sagrado Corazón do Deza, S.L.
Composición resultante:
Educación infantil (2º ciclo): 6 unidades.
Educación primaria: 11 unidades.
Educación secundaria obrigatoria: 8 unidades.
Educación especial: 2 unidades.
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei  29/1998, do 13 de xullo, reguladora da xurisdición contencioso-administrativa.
Santiago de Compostela, 13 de xuño de 2019
CORRECCIÓN DE ERROS. Orde do 14 de xaneiro de 2019 pola que se ditan instrucións sobre a confección de nóminas do persoal ao servizo da Administración autonómica para o ano 2019.
Consellería de Facenda — III. Outras disposicións — 28/06/2019

Advertidos erros na Orde do 14 de xaneiro de 2019 pola que se ditan instrucións sobre a confección de nóminas do persoal ao servizo da Administración autonómica para o ano 2019, publicada no
Diario Oficial de Galicia
núm. 13, do 18 de xaneiro de 2019, procede facer as seguintes correccións:
Na páxina 3417, na instrución segunda, punto 3, cuarta liña do cadro, onde di:
debe dicir:
RESOLUCIÓN do 27 de xuño de 2019 pola que se ordena a publicación do Acordo do Consello da Xunta de Galicia do 27 de xuño de 2019 polo que se aproba a relación de postos de traballo do organismo autónomo Instituto Galego da Vivenda e Solo.
Consellería de Facenda — III. Outras disposicións — 28/06/2019

A aprobación da relación de postos de traballo do organismo autónomo Instituto Galego da Vivenda e Solo xustifícase polos cambios de estrutura que tiveron lugar desde a súa aprobación e as necesidades funcionais e organizativas actuais.
Adáptanse os postos de traballo aos corpos/escalas previstos na Lei 2/2015, do 29 de abril, do emprego público de Galicia (DOG núm. 82, do 4 de maio), así como ao establecido na Orde da Consellería de Facenda do 10 de maio de 2017, pola que se modifica a Orde do 21 de novembro de 1989 pola que se fixan os criterios xerais para a elaboración das relacións de postos de traballo da Comunidade Autónoma de Galicia e se aproba o modelo e se ditan instrucións para o cubrir (DOG núm. 90, do 11 de maio).
En consecuencia, por proposta do organismo autónomo Instituto Galego da Vivenda e Solo, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 27 de xuño de 2019, adoptou o seguinte acordo:
Primeiro. Apróbase a relación de postos de traballo do organismo autónomo Instituto Galego da Vivenda e Solo, nos termos que se sinalan no anexo a este, como consecuencia das súas necesidades funcionais e organizativas actuais.
Segundo. Clasifícanse de libre designación os postos que a seguir se relacionan en aplicación do criterio de excepcionalidade que á marxe se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 27 de xuño de 2019, relativo á aprobación da relación de postos de traballo do organismo autónomo Instituto Galego da Vivenda e Solo, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 27 de xuño de 2019
RESOLUCIÓN do 8 de abril de 2019, da Secretaría Xeral da Igualdade, pola que se dá publicidade das axudas concedidas ao abeiro da Resolución do 17 de decembro de 2018 pola que se establecen as bases que rexerán a concesión de subvencións a entidades de iniciativa social sen ánimo de lucro para o desenvolvemento de proxectos de atención social integral dirixidos a persoas en situación de explotación sexual, preferentemente inmigrantes, e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, cofinanciada polo programa operativo FSE Galicia 2014-2020, e se procede á súa convocatoria para o ano 2019 (código de procedemento SI431A).
Vicepresidencia e Consellería de Presidencia, Administracións Públicas e Xustiza — III. Outras disposicións — 17/04/2019

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas ao abeiro da Resolución do 17 de decembro de 2018, da Secretaría Xeral da Igualdade, pola que se establecen as bases reguladoras de subvencións a entidades de iniciativa social sen ánimo de lucro para o desenvolvemento de proxectos de atención social integral dirixidos a persoas en situación de explotación sexual, preferentemente inmigrantes, e/ou vítimas de trata de seres humanos con fins de explotación sexual e/ou laboral, na Comunidade Autónoma de Galicia, cofinanciada polo programa operativo FSE Galicia 2014-2020, e se procede á súa convocatoria para o ano 2019 (DOG núm. 7, do 10 de xaneiro de 2019); que se indican no anexo, cun importe total de 449.997,65 euros, con cargo á aplicación 05.11.313D.481.1 dos orzamentos xerais da Comunidade Autónoma de Galicia para o exercicio 2019.
Esta convocatoria está financiada no 80 % con fondos do programa operativo FSE Galicia 2014-2020, obxectivo temático 9: promover a inclusión social e loitar contra a pobreza e calquera forma de discriminación, prioridade de investimento 9.3: loita contra toda forma de discriminación e promoción da igualdade de oportunidades, obxectivo específico 9.3.1: aumentar a integración sociolaboral das persoas pertencentes a colectivos máis vulnerables, a través de actuacións que fomenten a igualdade de xénero e a conciliación da vida persoal e laboral, evitando á súa vez a discriminación múltiple.
Santiago de Compostela, 8 de abril de 2019
DECRETO 56/2019, do 24 de maio, polo que se nomean membros do Consello Económico e Social de Galicia.
Presidencia da Xunta de Galicia — II. Autoridades e persoal — 04/06/2019

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e nos artigos 8 e 10 do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada pola Federación Galega de Confrarías de Pescadores o 7 de maio de 2019,
Un. Nomear membros titulares do Consello Económico e Social de Galicia, en representación da Federación Galega de Confrarías de Pescadores, as seguintes persoas:
– José Antonio Pérez Sieira.
– Manuel Daniel Formoso Moledo.
Dous. Nomear membros suplentes do Consello Económico e Social de Galicia, en representación da Federación Galega de Confrarías de Pescadores, as seguintes persoas:
– José Manuel Rosas Otero.
– José Basilio Otero Rodríguez.
Santiago de Compostela, vinte e catro de maio de dous mil dezanove
DECRETO 57/2019, do 24 de maio, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 04/06/2019

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia (DOG núm. 133, do 12 de xullo), e nos artigos 8 e 10 do Regulamento de réxime interno deste (DOG núm. 114, do 11 de xuño de 1996), e de acordo coa proposta efectuada polo Consello Galego de Consumidores e Usuarios o 7 de maio de 2019,
Nomear membro suplente do Consello Económico e Social de Galicia a Josefa Monteagudo Romero, en representación do Consello Galego de Consumidores e Usuarios.
Santiago de Compostela, vinte e catro de maio de dous mil dezanove